PROTOKOLL FRA UNIVERSTETSSTYRETS STUDIEKOMITE  MØTE 4-06	
	
TORSDAG 1. JUNI 2006 KL 12.15 – 15.00

Til stede fra komiteen: 
Viserektor Inga Bostad, Studiedekan Finn Arnesen, Jus, Studiedekan Tor Egil Førland, HF, Studiedekan Annik Myhre, MN, Studiedekan Morten Rykke, OD, Studiedekan Per A. Brodal, Med., Dekan Asbjørn Rødseth, SV, Seniorkonsulent Signe Elisabeth Kvale, UV, Professor Kirsten Hofgaard Lycke, FUP, Senterleder Bente Herstad, SUM, Maria Veie Sandvik, Studentparlamentet, Kristian Meisingset, Studentparlamentet, Johannes Wilm, Studentparlamentet
Sekretariat: 
Studiedirektør Monica Bakken, Rådgiver Anne Bergfall, Seksjon for studieadministrative tjenester, Seniorkonsulent Finn Ragnar Berger, Seksjon for studieadministrative tjenester, 1.amanuensis Edvin Bach-Gansmo, UNIVETT.
Andre: 
Førstekonsulent Frode Nyhamn, SV, Prosjektleder Hilde Doksrød, HF.
Observatører: 
Thomas André Syvertsen, (SP), Line Johanne Strøm (SP)  og Robin Sande (SP)
Forfall:
Biblioteksdirektør Jan Erik Røed, UB, Overbibliotekar Randi Rønningen, UB (observatører), Studiedekan Trygve Wyller, TF, Studiedekan Doris Jorde, UV

0	Godkjenning av dagsorden. Protokoll fra forrige møte, se 
            http://www.admin.uio.no/sta/studiekom/ 
Dagsorden ble godkjent.

Orienteringssaker:
•	Orientering vedr. Arbeidslivsundersøkelsen HF/SV
Orientering i møtet, ved prosjektleder Hilde Doksrød (HF) og førstekonsulent Frode Nyhamn (SV).  

Mange viktige og interessante resultater som blant annet vil måtte få konsekvenser for programinnhold og programbeksirvelser.  Det er nødvendig å konkretisere hvordan oppfølging skal skje for at UiO videre kan nyttiggjøre seg funnene i undersøkelsen.  Det legges opp til tilsvarende undersøkelser med 2 – 3 års mellomrom.  PowerPoint-presentasjonen finnes her. Studiekomiteen gav uttrykk for at denne type undersøkelser burde gjennomføres for hele institusjonen med jevne mellomrom og inngå i arbeidet med kvalitetssikring av programmene og kandidatenes arbeidslivsmuligheter. Studieavdelingen vil følge opp dette innspillet.

•	Orientering vedr. Utdanningskvalitetsprisen IFI
Presentasjon i møtet, ved professor Yngvar Berg fra IFI.

Aktiv og dynamisk markedsføring av studietilbudet og et tett faglig samarbeid mellom studenter og vitenskapelige anses å være to viktige elementer for hvorfor de ble tildelt prisen.

•	Orientering vedr. Referat LMU 
Saken gikk ut grunnet for lite tid på møtet.

•	NOKUT – Revisjon av akkreditering av de 5-årige masterstudiene og de 3-årige PhD-studiene i farmasi, odontolgi og jus
NOKUTs klagenemnd har behandlet klage fra Høgskolen i Oslo og Høgskolen i Bergen på vedtak i reakkrediteringen av sykepleieutdanningene i NOKUTs styre 25.01.2006. Klagenmnda har opphevet begge vedtak og sendt sakene tilbake til NOKUT for ny behandling.
Bakgrunn for klagenemndas avgjørelse er utforming av kompetansekravene til fagmiljøet ved institusjonene i NOKUTs forskrift om standarder og kriterier for akkreditering av studier.
I mellomtiden blir revisjonsprosjektet for odontologi, farmasi og jus stilt i bero. Selvevalueringen som ble varslet igangsatt i mai blir utsatt, og kommer ikke i gang før tidligst over sommeren. Hvor lang utsettelsen blir, avhenger av den videre saksgang. I ytterste konsekvens vil man måtte endre NOKUTs forskrift på punktet om kompetansekrav og det betyr en ny høringsrunde. UiO vil få tilsendt prosjektplan med nye datoer for fremdrift når saken blir mer avklart.

•	Orientering vedr. Brosjyre "Ung & Lovende"
Brosjyre til arbeidsgivere for informasjon om studier ved UiO.  Brosjyren er laget av Karrieresenteret i samarbeid med Informasjonsavdelingen..

Diskusjonssaker:

•	AIT – Akademikere i Team
Studentparlamentet har tidligere lagt fram forslag om å opprette et frivillig tverrfaglig og prosjektbasert emne Akademikere i Team (AiT) på 10 studiepoeng, hovedsakelig rettet mot studenter på lavere grad. Studentparlamentet foreslår at man i første omgang organiserer dette som et prøveprosjekt hvor alle studenter ved UiO kan søke på et tverrfaglig prosessfokusert 2000-emne med tilbud om 30 studieplasser fordelt på fem til syv grupper. På sikt ønsker Studentparlamentet at man arbeider med hvordan emnet AiT kan bli et tverrfaglig tilbud til alle studenter ved samtlige fakulteter ved UiO.

Saken ble utsatt grunnet for lite tid på møtet.  Saken tas opp igjen på høstens første møte og de avgående studentrepresentantene inviteres til å orientere om saken på dette møtet.

•	Søkertall til UiOs grunnutdanninger 2006/2007
Orientering i møtet ved seksjonssjef Bente Ringlund.
Etter 3 år med økning i søkertallene, har UiO i år en svak nedgang i søkertallene til grunnutdanninger i forhold til i fjor. Nedgangen er størst på fag med høy søkning og høye poenggrenser. UiO har hatt en forholdsvis stor nedgang i førsteprioritetssøkere fra Oslo, og søkere i aldersgruppen 21-23 år.
Studiekomiteen ble oppfordret til å diskutere situasjonen, og komme med innspill til behov for nærmere analyser.

Studiekomiteen mener det er ønskelig å få problematisert søkertallene i forhold til hvor mange som får tilbud, men som takker nei.  Det kan være et behov for å kommunisere og synliggjøre faginnholdet i de enkelte studieprogrammenes navn.  Det antas at ny handlingsplan for rekruttering vil sette søkelys på disse problemstillingene.

•	Årlig analyse og rapportering om studiekvalitet og studiekvalitetsarbeid 
Gjennomgang og justering av prosedyren for årlig analyse, vurdering og rapportering om studiekvalitet og studiekvalitetsarbeid.  Konkretisering av rapporteringsprosessen høsten 2006.

	Grunnet for lite tid på møtet tas denne saken på sirkulasjon til komiteens medlemmer
på e-post. 

•	Innspill til budsjettet for 2007
Styret skal på sitt møte i juni legge føringer for UiOs budsjettinnspill for 2007.  Man har lagt til grunn hovedprioriteringene fra 2006 og noen ytterligere nye forslag er lagt til.  Studiekomiteen inviteres til å diskutere forslagene som har fremkommet.

Redegjørelse for måloppnåelse ble etterlyst av Studiekomiteen. Det er viktig at man får løftet studie- og utdanningssaker bedre fram i forhold til forskning. 

Vedtakssaker:
1.4-06 Fastsetting av møteplan for høstsemesteret 2006
Det er behov for å fastsette møtetidspunkter for studiekomiteen for høstsemesteret 2006.

Vedtak:
Det fastsettes følgende møtedatoer for Studiekomiteen for høstsemesteret 2006; 17. august, 21. september, 26. oktober og 23. november.  Sted; Kollegierommet, 10. et. Adm.bygget.  Tid; 12.15-15.

2.4-06 Fleksibel læring – forslag til utlysningskriterier for 2007
I følge strategiplanen for fleksibel læring som ble vedtatt i kollegiemøtet 05.11.02 skal det hvert år i planperioden stimuleres til prosjektaktivitet ved hjelp av utlysning av midler til fagmiljøene. Videre skal Fleksibel læring ifølge strategiplanen fra og med 2006 stimulere til aktiviteter også innen etter- og videreutdanning (EVU). 
Beløpet som foreslås utlyst er redusert med kr 500 000.- i forhold til utlyst beløp i 2006, for å finansiere en større ekstern evaluering av Fleksibel læring. 
Ved UiO er det vedtatt at felles søknadsfrist for alle utlysninger skal være 15.09.06 av hensyn til budsjettprosessen. Forslag til utlysningskriterier for 2007 legges med dette frem for Universitets styrets studiekomite for utlysning 09.06.06.

Det ble uttrykt ønske fra Studiekomiteen om en annen fordeling av midlene, hvor man ikke setter av en egen pott til IKT-støttet etter- og videreutdanning, men lar dette inngå som et femte punkt i hva man kan søke om midler til.  Fordelingen av midlene til de øvrige hovedområder overlates til prosjektledelsens skjønn.  Det bør være fokus på flere læringsfremmende vurderingsformer, enn hva som er nevnt (mappevurdering).  IKT er i denne sammenheng kun et hjelpemiddel, og ikke et eget mål i seg selv.

Vedtak:
Studiekomiteen anbefaler universitetsledelsen å slutte seg til forslaget til utlysningskriterier for 2007, med de endringer som fremkom på møtet.

3.4-06 Komiteenes rolle – Mandat for studiekomiteen
Universitetsdirektøren ønsker at mandatet for studie- og forskningskomiteen endres slik at det synliggjøres at den skal være rådgivende for universitetsledelsen, og altså ikke universitetsstyret som i dag. I tråd med dette foreslås at navnet på komiteen endres til "Universitetets studiekomité".
Studiekomiteen er sammen med forskningskomiteen de to komiteene som på sine respektive områder er rådgivende for ledelsen.  Det synes derfor fornuftig å tilstrebe at komiteene har et likelydende begrepsapparat.  På møte i forskningskomiteen 22. mai 2006 ble det vedtatt å endre "mandat" til "funksjonsbeskrivelse", og i tråd med ovenstående foreslås tilsvarende endring for studiekomiteen.  
I tråd med utkast 03.05.2006 fra universitetsdirektøren foreslås endringer i komiteens oppgaver og sammensetning, hvorav de to største endringene er at FUP ikke lenger skal ha fast representasjon, men vil gå inn som observatør, og at komiteen ikke skal nestleder.  For de tilfeller en nestleder er påkrevet vil dette måtte ordnes av rektoratet.

Momenter fra diskusjonen:
Studentene var urolige for at endringene skulle bety at vedtak ble fattet i organer hvor de ikke er representert, dekanmøtet.  Fra annet hold ble det vist til at det hadde vært stor diskusjon på topplan bl.a. om forholdet mellom rektor og direktør.  
Det er også en aktuell problemstilling i hvilken grad eventuell stemmegivning skal gjengis.  Stemmegivning i møtet viste at det var flertall for å oppgi stemmegivningen (stemmetall 7 – 4, 1 avholdende).  
Stemmegivning om FUP’s forhold endte med forslag om at FUP skulle være medlem, men uten stemmerett (stemmetall 6 – 5, 1 avholdende). 
Det var enstemmighet om å innføre odontologi som eget fast medlem.  
Den endelige avstemmingen (etter at prøvevoteringen var lagt inn), viste 9 stemmer for revidert vedtak og 2 imot (1 avholden).  Det reviderte forslaget får dermed følgende endringer; 
•	Under "Komiteens oppgaver" endres strekpunkt 4 under bombepunkt 1 under avsnitt 1 til "Kvalitetssystem for utdanningsvirksomheten ved UiO".  
•	Under tredje avsnitt strykes første setning om at komiteen ikke har beslutningsmyndighet da dette går fram av komiteens rolle som rådgivende organ innlendingsvis.  
•	Under "Sammensetning" første avsnitt endres punkt "B" til "1 representant fra hvert fakultet; studiedekan eller tilsvarende funksjon."  
•	Det innføres et nytt punkt "E"; "1 representant fra FUP er medlem uten stemmerett." 
•	 I tredje avsnitt strykes andre setning, og fjerde avsnitt går ut.

Vedtak:
Studiekomiteen anbefaler universitetsledelsen å fastsette det reviderte forslag til Funksjonsbeskrivelse for universitetets studiekomité. 

4.4-06 Eventuelt
.

Inga Bostad/sign.
leder	

			Monica Bakken/sign.
		                     studiedirektør